90 шықәса зхыҵуа Мелеқь Папааԥҳа-Аргәынԥҳа лыхшара налыдкыланы Аԥсны Аџьынџьтәылатә еибашьра анеилга ашьҭахь Ҭырқәтәылантәи раԥхьа зыԥсадгьыл ахь нхара ҳәа иаақәаз дреиуоуп. Ԥшьҩык аԥацәеи, ҩыџьа аҭыԥҳацәеи дрануп, амаҭацәеи, урҭ ирхылҵызи жәларык драндууп.
Саим Аҩӡба 1992 шықәса рзы Ҭырқәтәылантәи Аԥсныҟа дхынҳәит, дынхоит Аҟәа, дҭаацәароуп, ҩыџьа арԥарцәа драбуп, иара дазааҭгылоит иԥсадгьыл ахь дшыхынҳәызи, аԥсуара шиларааӡази, ихатәы бызшәа шиҵази ртәы.
Амҳаџьырқәа рхылҵшьҭра иԥсҭазаареи, иҭоурых ԥсадгьыл аҵасқәа реиқәырхареи, аԥсҭазаара иҿыцны ашьапкра шалшоуи ртәы далацәажәоит Ҭырқәтәылантәи зыԥсадгьыл ахь ихынҳәыз Шьемсеҭҭин Ԥлиа.
Сириантәи зыԥсадгьыл ахь нхара иааз Мунир Кәыџба Аԥсныҟа ихынҳәра шыҟалази игәҭахәыцрақәеи ҳацеиҩишеит.
Абар уажәшьҭа ԥшьышықәса ирықәуп Сириа инхоз ҳџьынџьуаҩ Маамун Маан иҭаацәа иманы иҭоурыхтә ԥсадгьыл ахь дааижьҭеи. Иара хҩык ахшара драбуп, ҩыџьа аҭыԥҳацәеи арԥыски имоуп. Маамун Маан ҳаиҿцәажәараҟны иаҳзеиҭеиҳәеит иҭоурыхтә ԥсадгьыл иадҳәалоу ихәыцрақәа.
Аҭоурыхтә маҟәмабарақәа ирыхҟьаны Ҭырқәтәылаҟа иӡхыҵыз, уи ашьҭахь Шьамтәылаҟа иагаз Салаҳ Леиба иҭаацәа рҭоурыхи, иахьа игәы иҵхо азҵаарақәа ртәы Sputnik акорреспондент Рада Ажьиԥҳа илзеиҭеиҳәеит.
Ҭырқәтәылаҟа иӡхыҵыз рхылҵшьҭрақәа иреиуоу, жәа-шықәса раԥхьа зҭоурыхтә ԥсадгьыл ахь нхара ҳәа иааз, ҭырқәшәала иҩуа аԥсуа шәҟәыҩҩы Ҳаири Қәҭарба иҭоурых дазыыҭгылоит Sputnik акорреспондент Рада Ажьиԥҳа.
Адыга ҭыԥҳа Амра Џьемре Жаде жәышықәса раԥхьа Ҭырқәтәылантәи Аԥсныҟа анхара ҳәа иааз ҳџьынџьуаа дреиуоуп. Кавказ ажәларқәа рхырҵәара ашықәсқәа раан лабду иабду амҳаџьырра дахнагеит.
Арҭ амшқәа рзы Аԥсны дааны дыҟоуп Ҭырқәтәыла иҟоу аԥсуа культуратә хеидкылақәа рфедерациа аиҳабы Аҳмеҭ Ҳаԥаҭ.
Ешьреф Гындиа иабду Гәыдым Ҭырқәтәылаҟа дшықәнагалазатәы еиҭеиҳәоит.
Ҭырқәтәылатәи ҳџьынџьуаҩ Нуриҭҭин Ахба Ҳендеқь ақалақь аҿы инхо еиҭеиҳәоит ԥсыуак асасцәа шидикылаз атәы.
Аԥсны Аџьынџьтәылатәи еибашьра ашықәсқәа рзы иԥсадгьыл ихьчоит ҳәа Иорданиантә иааз ҳџьынџьуаҩ, анаҩс араҟа аҭаацәара аԥызҵаз, наунагӡа нхара ҳәа зыԥсадгьыл иазыхынҳәыз Ҳалдун Леиба иҭоурых атәы дазааҭгылоит Sputnik акорреспондент Рада Ажьиԥҳа.
Аԥснытәи аҳәынҭқарратә университет аҟны имҩаԥган апрофессор ажурналист Екатерина Бебиаԥҳа Иорданиатәи лныҟәарақәа ирызкны "Ҳџьынџьхылҵшьҭрақәа Иорданиатәылаҿ" захьӡыз алекциа, иахьа лаҵарамза 17 аҽны.
Ҭырқәтәыла инхо аԥсуаа рахьтә имаҷҩым зыхьӡ нагоу, еиуеиԥшым азанааҭкәа знапы рылаку ауаа. Урҭ рахь иаҵанакуеит аишьцәа Царгәышаа, дара иаартны ирымоуп рхатәы наплакы, еихагылақәак иҟоу аӡахырҭатә фабрика.
Ҭырқәтәыла инхо аԥсуаа рҭоурыхтә ԥсадгьыл ахь рхьарԥшразы иҟоу амҩақәа ртәы дазааҭгылеит абызшәадырҩы, апоет-аиҭагаҩ Алина Жьиԥҳа.
Зықәрахь инеихьо аԥхәыс бырг, Миаси Анқәабԥҳа акыр шықәса раԥхьа Ҭырқәтәылантәи лҭоурыхтә ԥсадгьыл ахь нхара дааит, ҳаиҿцәажәараҟны лара дазааҭгылоит аԥсуа ԥҳәыс илыду аҭакԥхықәра атәы.
90 шықәса ирҭысхьоу Қадем Гәылиа, Ҭырқәтәыла, Енегиол Османиа аҟәара ҳәа иахьашьҭоу ақыҭаҿы инхо имариамыз иԥсҭазаара атәы игәалаиршәоит.
Sputnik акорреспондент Сырма Ашәԥҳа ҭырқәтәылатәи аԥсуа диаспорахь лныҟәарақәа руак аан длыҿцәажәеит аԥсуара иаҵанакуа зегь ныҟәызго Вижьдан Ҭарԥҳа.
Ирфан Хәаҷаа Адаԥазар иаҵанакуа Каилак ақыҭаҿ дынхоит. Дҭаацәароуп, ирызҳауеит ихшара. Аԥсни аԥсуареи бзиа ибоит, изныкымкәа иабдуцәа рыдгьыл даҭаахьеит.
Дарбанызаалак ауаҩы, иара ихатәы лахьынҵа шизшоу еиԥш, Аԥсадгьыл иамоуп иара ахатәы разҟы, ахатәы лахьынҵа, изнысхьоу аҭоурыхтә мҩа, иацтәи, иахьатәи амш, уаҵәтәи агәыӷра.